# Little Turtle

Little Turtle o Michikinikwa (Mihšihkinaahkwa, en llengua miami-illinois) (1747/1752 - 1812) fou un cabdill miami, fill d'una mahican i d'un cabdill miami d'igual nom o un cinquenackqua, qui havia signat el Tractat de Lancaster del 1748.
Des del 1780 assolí ser cap guerrer de la tribu, encapçalà la confederació anteriorment dirigida per Pontiac (potawatomi, ottawa, anishinaabemowin, shawnee) i el 1783 hagué d'enfrontar-se als estatunidencs que volien prendre'ls les terres. El 1790 els rebutjà a Kekionga i els mantingué a ratlla fins a la derrota a la batalla de Fallen Timbers el 1794, moment en què els miamis abandonaren Kekionga i es traslladaren a altres pobles al llarg dels rius Eel, Mississinewa i Wabash. Defensà la sobirania índia en el Tractat de Greenville (1795) fins al darrer moment, tot i que finalment cedí davant dels desitjos de la resta de tribus de la Confederació del Nordoest i el signà a contracor. Fou el darrer a signar-lo, i declarà que seria també el darrer a trencar l'acord; ja no lluità mai més.
Durant la dècada del 1800 es convertí en un defensor de la pau, fet que va fer-li perdre el suport del seu poble i que fos vist com un cabdil estatunidenc. Després d'haver signat fins a quatre tractats que eren desfavorables per als miamis el 1803, el 1804, el 1805 i el 1809, Little Turtle s'allunyà del liderat de la tribu. Tecumseh, un cabdill shawnee, forçà que altres caps miami rebutgessin la seva autoritat durant les negociacions amb William Henry Harrison per al Tractat de Fort Wayne el 1809 i que Harrison reconegués els cabdills mississinewa com els veritables representants dels miamis.
Mantingué bones relacions amb George Washington fins que aquest morí. Quan la confederació de Tecumseh lluità a la Guerra anglo-americana de 1812, Little Turtle evità que els miamis s'hi uníssin, al·legant que el pla de Tecumseh era deshonrós envers el Tractat de Greenville, i rebutjà donar suport als britànics.
A la seva mort el substituí com a cap dels miami Jean Baptiste Richardville.

## Referències

* ↑ Linda C. Gugin and James E. St. Clair. Indiana's 200: The People Who Shaped the Hoosier State (en anglès). Indianapolis: Indiana Historical Society Press, 2015, p. 233. ISBN 978-0-87195-387-2.
* ↑ Carter, Harvey Lewis. The Life and Times of Little Turtle: First Sagamore of the Wabash. (en anglès). Urbana (Illinois): University of Illinois Press, 1987, p. 45. ISBN 978-0-252-01318-8.
* ↑ John A. Garraty and Mark C. Carnes. American National Biography (en anglès). 13. New York: Oxford University Press, 1999, p. 753–4. ISBN 978-0-19-512792-8.
* ↑ Cayton, pàgs. 145–46.
* ↑ Rafert, The Miami Indians of Indiana, pàg. 38.
* 1 2 3 4 5 Rafert, Stewart. «Little Turtle (Mishikinakwa)». A: Hoxie, Frederick E.. Encyclopedia of North American Indians (en anglès). Boston: Houghton Mifflin, 1996, p. 342–344. ISBN 978-0-395-66921-1.
* ↑ Barnhart, John D; Riker, Dorothy L. Indiana to 1816. The Colonial Period (en anglès). Indiana Historical Society, 1971, p. 284. ISBN 0-87195-109-6.
* ↑ Madison, pàgs. 27, 29.
* ↑ Cayton, pàgs. 149–54.
* ↑ Cayton, pàg. 163.
* ↑ Sword, pàg. 331.
* ↑ Madison, pàg. 29.
* ↑ Rafert, The Miami Indians of Indiana, pàg. 55.
* ↑ Stockwell, Mary. Unlikely General. "Mad" Anthony Wayne and the Battle for America (en anglès). Yale University Press, 2018, p. 282-283. ISBN 978-0-300-21475-8.
* ↑ Sword, pàgs. 326–331.
* 1 2 3 «Little Turtle» (en anglès). Encyclopedia.com. [Consulta: 9 abril 2023].
* ↑ Rafert, The Miami Indians of Indiana, pàgs. 48 i 71-72.
* ↑ «Little Turtle | Miami chief» (en anglès). Britannica.com. [Consulta: 9 abril 2023].

## Bibliografia

* Cayton, Andrew R. L.. Frontier Indiana (en anglès). Bloomington, Indiana: Indiana University Press, 1996. ISBN 978-0-253-33048-2.
* Madison, James H. Hoosiers: A New History of Indiana (en anglès). Bloomington and Indianapolis: Indiana University Press and the Indiana Historical Society Press, 2014. ISBN 978-0-253-01308-8.
* Rafert, Stewart. The Miami Indians of Indiana: A Persistent People. 1654–1994 (en anglès). Indianapolis, Indiana: Indiana Historical Society, 1996, p. 38. ISBN 978-0-87195-111-3.
* Sword, Wiley. President Washington's Indian War. The Struggle for the Old Northwest, 1790–1795. (en anglès). Norman (Oklahoma): University of Oklahoma Press, 1985. ISBN 978-0-8061-2488-9.